Ritratt: MFSA .td_uid_2_615ad2e4cf2d3_rand.td-a-rec-img{text-align:left}.td_uid_2_615ad2e4cf2d3_rand.td-a-rec-img img{margin:0 auto 0 0} L-Awtorità Maltija għas-Servizzi Finanzjarji (MFSA) ħarġet twissija dwar tliet entitajiet li qegħdin joperaw taħt l-ismijiet CC Funds Capital (Malta) Limited, Alpha Capital Trade (Cyprus) Limited u Adonis Investment Limited. L-MFSA fakkret lill-konsumaturi tas-servizzi finanzjarji biex ma jidħlu fl-ebda tranżazzjoni ta' servizzi finanzjarji qabel ma jkunu ċerti li l-entità li qed issir it-tranżazzjoni magħha hija awtorizzata li tipprovdi dawk is-servizzi mill-MFSA jew minn xi regolatur ieħor tas-servizzi finanzjarji ta' reputazzjoni tajba. L-MFSA spjegat li l-investituri għandhom jaġixxu b'kawtela massima meta jsirulhom offerti ta' servizzi finanzjarji b'metodi mhux konvenzjonali bħal telefonati jew permezz tal-midja soċjali. Il-lista ta' entitajiet liċenzjati mill-MFSA hija disponibbli hawn . CC Funds Capital (Malta) Limited L-entità CC Funds Capital (Malta) Limited għandha preżenza fuq l-internet bis-sit https://ccfundscapital.ltd/ u qed issostni li hija rregolata u liċenzjata. Skont l-MFSA din la hi rreġistrata u lanqas liċenzjata magħha. L-Awtorità qalet li s-sit elettroniku tal-entità qed jagħmel użu mhux awtorizzat tad-dettalji tal-kumpanija liċenzjata CC Funds Services (Malta) Limited (C 45733). Adonis Investment Limited L-entità Adonis Investment Limited għandha preżenza fuq l-internet bis-sit https://adonisinvestmentlimited.com/ u qed issostni li hija rregolata u liċenzjata. Skont l-MFSA din la hi rreġistrata u lanqas liċenzjata magħha. L-Awtorità qalet li s-sit elettroniku tal-entità qed jagħmel użu mhux awtorizzat tad-dettalji tal-kumpanija liċenzjata Adonis Investments Limited (C 43480). "Adonis Investment Limited hi x'aktarx hi skema ta' natura dubjuża b'riskju għoli ta' telf ta' flus. Il-pubbliku għandu għalhekk joqgħod lura milli jwettaq kwalunkwe negozju jew tranżazzjoni". Alpha Capital Trade (Cyprus) Limited L-entità Alpha Capital Trade (Cyprus) Limited għandha preżenza fuq l-internet bis-sit www.alphacapitaltrade.com u qed issostni li hija regolata u liċenzjata. Skont l-MFSA din la hi rreġistrata u lanqas liċenzjata magħha. Hi qalet li l-entità qed issostni li hi rikonoxxuta mill-MFSA bħala amministratur tal-fondi u li hija assoċjata ma' kumpanija Maltija liċenzjata. F'Awwissu wkoll: L-MFSA twissi dwar tliet kumpaniji qarrieqa Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ad2e4cf834_rand.td-a-rec-img{text-align:left}.td_uid_3_615ad2e4cf834_rand.td-a-rec-img img{margin:0 auto 0 0}